Vermoorde oudioloog ter ruste gelêIgna Nortjé Nortjé is Woensdag naby Verene, buite Middelburg, vermoor. Sy is sy vroeër die dag in Middelburg ontvoer. Nortjé se liggaam is later die dag ŉ paar meter van haar verlate voertuig gevind. Sy het verskeie steekwonde, onder meer aan haar keel, gehad. Rowers het drie keer deur die dag geld uit haar bankrekening onttrek. Haar man Riaan het op Facebook geskryf: “Die Herinnerings erediens ter nagedagtenis aan Igna Nortje sal plaasvind op Dinsdag 5 Junie 2012 om 11uur. Die diens sal plaasvind vanuit die NG Kerk Dennesig gemeente sentrum op die hoek van Njala en CR Swart straat.” Nortjé laat ook haar 8-jarige dogter, Mia, agter. ‘n Polisiewoordvoerder, lt. Kol. Leonard Hlathi, het gister aan Maroela Media gesê niemand is nog in verband met Nortjé se moord in hegtenis geneem nie.